CRRER

eta|Emblemo de la X-a CRRER, novembro 1973
eta|Anonco pri CRRER-29, la lasta konata provo revivigi la renkontiĝon. 
eta|Partoprenintoj de la 29-a CRRER (la lasta konata). Videblas Andrej Lyskov, Augusto Atencio, Dina Kvasova, Svetlana Maksimova, Aleksej Burmagin, Maja Loskutova (denaskulino), Tatjana Loskutova, Elena Lebedeva, Irina Gonĉarova, Svetlana Gonĉarova (denaskulino), Galina Kuznecova, Aleksandr Fattaĥov, Dmitrij Vernigora, Elena Maslova, Aleksej Ljulev...
Centro-Rusia Regiona Esperanto-Renkontiĝo (CRRER) okazis ne malpli ol 27-foje.

Okazintaj ĉ. 30 fojojn CRRER-oj estis lanĉitaj fine de la 1960-aj jaroj cele aktivigi lokajn E-klubojn de la centra (Eŭropa) parto de Sovetunio: en la urboj Moskvo (kaj ĝia regiono, speciale Kolomna), Ivanovo, Tula, pli poste –  Leningrad, Jaroslavl, Voroneĵ). En la programoj de la unuaj CRRER-oj okazis seminarioj de aktivuloj, pri kies organizo zorgis regiona E-estraro (prezidantoj V.Aroloviĉ, M.Bronŝtejn... ). Dum  la seminarioj la reprezentantoj de la lokaj E-kluboj raportis pri sia aktivado (prelegoj pri E en superaj lernejoj, funkciado de E-kursoj, klubaj E-aranĝoj k.a.), oni pridiskutis eblajn pliajn  aktivecojn ene de la kluboj, manierojn de interkluba kunlaboro en la regiono kaj kunlaboro kun lokaj oficialaj instancoj (VLKSM, KPSU), problemojn pri multobligado de la SEJM-bulteno « Akordo », inkluzive provlanĉon de la regiona informilo « TIEL ! », pri kreskigo de SEJM kvante kaj kvalite k.a. Jen, sube kelkaj aŭtentikaj informoj pri CRRER-oj.

El la Protokolo de CRRER-3 :  « ... M.Bronŝtejn (Tula) : Tulaj geesperantistoj plej aktive partoprenas la laboron de Klubo de Internacia Amikeco en la Politeknika Instituto, kaj ilian agadon aprobas, eĉ helpas komsomolaj instancoj... ».

El la Protokolo de la laborkunsido de CRRER-5 : « ... V.Ivanov (Ivanovo) : Nun funkcias du E-kursoj por komencantoj... Gravas, ke la gorkomo de komsomolo atentis laboron de  klubo, reprezentanto de la klubo trafis novfonditan Metodikan konsilantaron « Globuso » kaj en ĝi devas kunlabori kun komsomolaj funkciuloj de la urbo... ».

El la Informilo № 2 pri  CRRER-11 : « ...Moskvaj esperantistoj dediĉas la Renkontiĝon al la 70-jara jubileo de la elstara lingvisto, membro de la Akademio de Esperanto E.A.Bokarev. En la tritaga programo : solena malfermo kaj komuna fotado, seminario por aktivuloj, prelegoj pri E.A.Bokarev, interlingvistiko, E-literaturo ; festa vespero kun koncerto kun distraĵoj, ekskurso al libernatura muzeo, komuna vizito al teatro aŭ kinejo, loterio ktp... ».

El la artikolo de Dm. Perevalov "Renkontiĝo apud Moskvo", 1980: « ... Je la 1-4 de majo en la turisma bazo Ŝerbinka apud Moskvo okazis la 20-a Centra-Rusia Regiona E-Renkontiĝo, organizita de Moskva Junulara E-Klubo kaj Moskva Urba Komitato de Junularaj Organizaĵoj. Ĝin partoprenis pli ol cent e-istoj el Moskvo, Ivanovo, Jaroslavlj, Kalinin, Kaluga, Voroneĵ kaj gastoj el aliaj regionoj –  Leningrad, Tiĥvin, Minsk, Vitebsk, Ĥarjkov, Miass k. a. Partoprenis ankaŭ eksterlandaj e-stoj el Hungario, Nederlando kaj Francio... ».

El la personaj rememoroj de V.Melnikov pri CRRER-24: « ... en Jaroslavlj, hotelo "Turist". Partoprenis ŝajne iom malpli ol 50 personoj. Kutima etosumado, ludoj-koncerto ktp., estis eĉ festa bankedo. Planita ekskurso tra la urbo pro aĉega vetero estis oficiale nuligita, tamen Gena Melamed gvidis nin ... tra la urbo... ».

El la anonco de E.Lebedeva en la februara ero n-ro 292 de 1992 « REU informas »: « ... CRRER-29 estas planata 8-10 de majo apud Ivanovo... Ni memoru, ke printempaj-aŭtunaj regionaj renkontiĝoj estas destinitaj al kursfinintoj kaj ege gravas por ili... instruantoj, vaste propagandu CRER inter siaj disĉiploj, kontribuu la programon !..».
+Tabelo de Centro-Rusiaj Regionaj Esperanto-RenkontiĝojNumeroDatojLokoPartoprenintojOrganizantoj1novembro
1968Apudmoskvo, NemĉinovkaPartoprenintoj el urboj Moskvo (kaj regiono), Ivanovo, Tula, KolomnaOrganizanto - Moskva E-teamo2majo 1969urbo IvanovoPartoprenintoj el urboj Ivanovo, Moskvo (kaj regiono), Tula, KolomnaĈeforganizanto - Tatjana Loskutova3novembro 1969 urbo TulaPartoprenintoj el urboj Tula, Moskvo (kaj regiono), Ivanovo, KolomnaĈeforganizanto - Mikaelo Bronŝtejn4majo 1970urbo Kolomna (Moskva reg)Partoprenintoj el urboj  Kolomna, Tula, Moskvo (kaj regiono), IvanovoĈeforganizanto - Jefim Zajdman5novembro 1970Apudmoskvo, NemĉinovkaPartoprenintoj el urboj Moskvo (kaj regiono), Ivanovo, Kolomna, TulaOrganizanto - Moskva E-teamo6majo 1971urbo IvanovoPartoprenintoj el urboj Ivanovo, Tula, Moskvo (kaj regiono), KolomnaĈeforganizanto -Tatjana Loskutova7majo 1972urbo TulaPartoprenintoj el urboj Tula, Ivanovo, Moskvo (kaj regiono), KolomnaĈeforganizanto - Mikaelo Bronŝtejn8novembro 1972urbo IvanovoPartoprenintoj el urboj Ivanovo, Tula, Moskvo (kaj regiono), Ivanovo, KolomnaĈeforganizanto - Tatjana Loskutova9majo 1973urbo Kolomna (Moskva reg)Partoprenintoj el urboj  Kolomna, Zvenigorod, Tula, Moskvo (kaj regiono), IvanovoĈeforganizanto - Jefim Zajdman10novembro 1973urbo IvanovoPartoprenintoj el urboj Ivanovo, Tula, Moskvo (kaj regiono), KolomnaĈeforganizanto - Tatjana Loskutova11majo 1974urbo Moskvo (anstataŭ Tula)Partoprenintoj el urboj Moskvo (kaj ĝia regiono), Ivanovo, Kolomna, TulaOrganizanto - Moskva E-teamo12novembro 1974urbo LeningradoPartoprenintoj el urboj  Leningrado, Moskvo (kaj ĝia regiono), Ivanovo, Kolomna, TulaOrganizanto - Leningrada E-teamo13majo 1975urbo TulaPartoprenintoj el urboj Tula, Ivanovo, Moskvo (kaj regiono), KolomnaĈeforganizanto - V. Dmitrieva14novembro 1975urbo MoskvoPartoprenintoj el urboj Moskvo (kaj regiono), Ivanovo, Kolomna, Tula: entute 74 personoj:moskvanoj 25 + 49 aliurbanojOrganizanto - Moskva E-teamo15majo 1977Apudmoskvo, RuzaPartoprenintoj el urboj Moskvo (kaj ĝia regiono), Ivanovo, Kolomna, Tula. Entute 54 personoj el 6 urboj.Organizanto - Moskva E-teamo1606.11-08.11.1977urbo IvanovoPartoprenintoj el urboj Ivanovo, Tula, Moskvo (kaj ĝia regiono), KolomnaĈeforganizanto - Tatjana Loskutova1729.04-02.05.1978 urbo Tula Partoprenintoj el urboj Tula, Ivanovo, Moskvo (kaj ĝia regiono), KolomnaĈeforganizanto - V.Dmitrieva1829.04-02.05.1979Apudmoskvo, RuzaPartoprenintoj el urboj Moskvo (kaj ĝia regiono), Ivanovo, Kolomna, Tula. (el libro "ASE" de D. Cibulevskij, p.291)Organizanto - Moskva E-teamo1907.11-09.11.1979urbo IvanovoPartoprenintoj el urboj Ivanovo, Tula, Moskvo (kaj ĝia regiono), KolomnaĈeforganizanto - Tatjana Loskutova2001.05-04.05.1980Apudmoskvo, ŜĉerbinkaPartoprenintoj el Moskvo, Ivanovo, Jaroslavlj, Kalinin, Kaluga, Voroneĵ kaj gastoj el aliaj regionoj -- Leningrado, Tiĥvin, Ĥarjkov, Minsk, Vitebsk,  Miass k. a. kaj espoj el Hungario, Nederlando kaj Francio (pli ol 100 personoj)Organizanto - Moskva E-teamo2101.05-03.05.1981Apudmoskvo, ŜĉerbinkaPartoprenintoj el urboj Moskvo (kaj ĝia regiono), Ivanovo, Kolomna, Tula (informfonto "Kurte")Organizanto - Moskva E-teamo2211.11-13.11.1982urbo JaroslavljPartoprenintoj el urboj Jaroslavl, Ivanovo, Tula, Moskvo (kaj ĝia regiono), KolomnaĈeforganizanto - Valerija V.Botjakova2307.05- 09.05.1983Apudmoskvo, ŜĉerbinkaPartoprenintoj el urboj Moskvo (kaj ĝia regiono), Ivanovo, Kolomna, Tula, Voroneĵ kaj Kirov (el la libro "ASE" de D. Cibulevskij, p.291)Organizanto - Moskva E-teamo2411.11 – 13.11.1983urbo JaroslavljPartoprenintoj el urboj Jaroslavl, Ivanovo, Leningrado, Tula, Moskvo (kaj ĝia regiono), Kolomna, Gorjkij. (el la loka gazeto "Junostj" (Juneco) n. 135 de la 12.11.1983 - malpli ol 50 personoj)Ĉeforganizanto - Valerija V.Botjakova2507.05-09.05.1988Apudmoskvoprecizigota 
Fonto: libro "ASE" de D. Cibulevskij, p.291 kun indiko "post 3-jara paŭzo", kvankam devus esti 5-jaraprecizigota 2805-08.11.1989urbo JaroslavljRenkontiĝo dediĉita al la 10-jariĝo de la loka E-klubo. Partonprenintoj de la urbo kaj de la Centro-Rusia regiono.Ĉeforganizanto -  Valerija V.Botjakova2908-10.05.1992apud urbo IvanovoPartoprenis ĉ. 20 personoj el Ivanovo, Moskvo (kaj ĝia regiono), Niĵnij Novgorod kaj Uljanovsk.Ĉeforganizanto - Jelena Lebedeva

Kategorio:Esperanto-renkontiĝoj en 1979
Kategorio:Esperanto-renkontiĝoj en 1981
Kategorio:Esperanto-renkontiĝoj en 1982
Kategorio:Esperanto-renkontiĝoj en 1983
Kategorio:Esperanto-renkontiĝoj en 1988
Kategorio:Esperanto-renkontiĝoj en Rusio
Kategorio:Iamaj Esperanto-renkontiĝoj‎
Kategorio:Esperanto en Sovetunio